alexandrainst/scandi-wiki huggingface dataset:
Angella Taylor-Issajenko

Angella Taylor-Issajenko (født 28. september 1958 på Jamaica) er en tidligere canadisk sprinter, som tok sølvmedalje på 4 x 100 meter i OL i 1984. I 1989 innrømmet hun å ha brukt ulovlige prestasjonsfremmende midler siden 1979.

Referanser

Eksterne lenker 
 

Canadiske sprintere
Jamaicanske sprintere
Medaljevinnere under Sommer-OL 1984
Deltakere for Canada under Sommer-OL 1984
Friidrettsutøvere under Sommer-OL 1984
Deltakere for Canada under Sommer-OL 1988
Friidrettsutøvere under Sommer-OL 1988
Gullmedaljevinnere under samveldelekene for Jamaica
Vitalij Klitsjko

Vitalij Vladimirovitsj Klitsjko (ukrainsk: Віталій Володимирович Кличко, Vitalij Volodymyrovytsj Klytsjko (født 19. juli 1971 i Belovodskoje i Kirgisistan) er en ukrainsk politiker og tidligere profesjonell bokser. Han er leder av det ukrainske partiet UDAR (et akronym for «slag»). 

Klitsjko var verdensmester i tungvekt i (WBO)  fra 1999 til 2000, og i (WBC) fra 2004 til 2012.

Hans yngre bror er Vladimir Klitsjko, også tidligere verdensmester i tungvektsboksing.

Vitalij Klitsjko ble borgermester i Kyiv 5. juni 2014. Under Russlands invasjon av Ukraina 2022 deltok han i forsvaret av Kyiv.

Referanser

Eksterne lenker 
 
 

Ukrainske boksere

Personer fra provinsen Tsjuj
Tungvektsboksere
Cand.oecon.

Cand.oecon. (forkortelse for candidatus/candidata oeconomices) er en akademisk grad som ble innført ved Det juridiske fakultet ved Det Kongelige Frederiks Universitet i 1905. Den var opprinnelig en tilleggseksamen, normalt avlagt etter to års studier, i statsøkonomi, fortrinnsvis for juridiske kandidater. Etter hvert ble utdannelsen åpnet også for andre enn de som hadde en akademisk eksamen fra før, slik at man kunne begynne rett på studiet i statsøkonomi. Graden cand.oecon. kvalifiserte ikke i seg selv for embeder, men var opprinnelig ment som en videreutdannelse for jurister, etter hvert eventuelt som en kortere selvstendig utdannelse.

I 1934 ble cand.oecon. en selvstendig femårig eksamen i økonomi. Graden ble tildelt av Det juridiske fakultet, hvor økonomifaget hørte til, frem til 1966, da Økonomisk institutt ble en del av Det samfunnsvitenskapelige fakultet. Graden ble tildelt frem til vårsemesteret 2007 og er nå erstattet med mastergraden. I tillegg til å bli tildelt av Det juridiske fakultet ved Universitetet i Oslo, hvor økonomisk seksjon hadde ansvaret for undervisningen i økonomi, og senere av Økonomisk institutt ved Det samfunnsvitenskapelige fakultet, ble graden tildelt av Norges Handelshøyskole.

Kandidatgrader
Økonomi
Ben Johnson (friidrettsutøver)

Benjamin Sinclair «Ben» Johnson (født 30. desember 1961 i Falmouth, Jamaica) er en tidligere canadisk sprinter, som i løpet av karrieren vant to olympiske bronsemedaljer. Etter å ha passert målsnøret som førstemann på 100 meter i OL i 1988 i Seoul, Sør-Korea, ble han to dager senere diskvalifisert for bruk av stanozolol. Etter at det ble påvist at Ben Johnson hadde dopet seg i store deler av karrieren, mistet han i tillegg verdensrekorden på 9.83 sekunder fra  VM i 1987 i Roma.

Referanser

Eksterne lenker 
 

Personer fra Scarborough i Ontario
Canadiske sprintere
Jamaicanske sprintere
Verdensmestere i friidrett innendørs for Canada
Medaljevinnere under Sommer-OL 1984
Deltakere for Canada under Sommer-OL 1984
Friidrettsutøvere under Sommer-OL 1984
Deltakere for Canada under Sommer-OL 1988
Friidrettsutøvere under Sommer-OL 1988
Deltakere for Canada under Sommer-OL 1992
Friidrettsutøvere under Sommer-OL 1992
Deltakere for Canada under VM i friidrett 1987
Deltakere for Canada under VM i friidrett innendørs 1985
Deltakere for Canada under VM i friidrett innendørs 1987
Dopingsaker i friidrett
Deltakere for Canada under VM i friidrett 1983
Deltakere for Canada under Panamerikanske leker 1983
Friidrettsutøvere under Panamerikanske leker 1983
Bernard Williams (friidrettsutøver)

Bernard R. Williams III (født 19. januar 1978) er en amerikansk friidrettsutøver. Karrierens høydepunkt innbefatter gull på 4x100 m stafett i OL 2000, sølvmedalje på 200 m i OL 2004, tredjeplass på 100 m i VM 2001, samt gull på 4x100 m stafett i det samme mesterskapet. Foran OL i 2000, fikk han en offentlig advarsel etter å ha testet  positivt på kannabis, men fikk likevel delta.

Referanser

Eksterne lenker 
 

Personer fra Baltimore
Sprintere fra USA
Olympiske mestere for USA
Medaljevinnere under Sommer-OL 2000
Deltakere for USA under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2004
Deltakere for USA under Sommer-OL 2004
Friidrettsutøvere under Sommer-OL 2004
Deltakere for USA under VM i friidrett 2003
Deltakere for USA under Panamerikanske leker 1999
Gullmedaljevinnere i friidrett under de panamerikanske leker
Dragutin Topić

Dragutin Topić (serbisk: Драгутин Топић; født 12. mars 1971 i Beograd, Serbia, Jugoslavia) er en serbisk friidrettsutøver. Han har verdensrekorden i høydehopp for juniorer med 2.37 meter, som han satt da han vant VM for juniorer i 1990, tre uker før han tok gullmedalje i  EM i 1990. I 2001 ble han utestengt for bruk av nandrolon.

20. juni 2009 vant han Europamesterskapet for lag på Fana stadion i Bergen med 2,29 meter.

Referanser

Eksterne lenker 
 

Personer fra Beograd
Serbiske høydehoppere
Europamestere i friidrett

Uavhengige deltakere under Sommer-OL 1992
Friidrettsutøvere under Sommer-OL 1992
Deltakere for Jugoslavia under Sommer-OL 1996
Friidrettsutøvere under Sommer-OL 1996
Deltakere for Jugoslavia under Sommer-OL 2000
Friidrettsutøvere under Sommer-OL 2000
Deltakere for Serbia og Montenegro under Sommer-OL 2004
Friidrettsutøvere under Sommer-OL 2004
Deltakere for Serbia under Sommer-OL 2008
Friidrettsutøvere under Sommer-OL 2008
Deltakere for Serbia under Sommer-OL 2012
Friidrettsutøvere under Sommer-OL 2012
Deltakere for Serbia under VM i friidrett 2007
Deltakere for Serbia under VM i friidrett 2009
Dopingsaker i friidrett
Deltakere for Serbia under VM i friidrett innendørs 2008
Deltakere under EM i friidrett innendørs 1998
Deltakere for Serbia under VM i friidrett innendørs 1997
Katerina Thanou

Katerina Thanou (gresk: Κατερίνα Θάνου; født 1. februar 1975) er en gresk sprinter.

Thanou vant sølvmedalje på 100 meter i OL 2000 i Sydney. Etter at Marion Jones innrømmet bruk av doping under OL i 2000, er det mulig at Thanou overtar gullmedaljen. Hun vant gull på 100 meter under EM i 2002 i München.
Thanou ble utestengt i to år etter å ha uteblitt fra en dopingtest før OL i Athen i 2004.

Referanser

Eksterne lenker 
 

Personer fra Athen
Greske sprintere
Dopingsaker i friidrett
Olympiske sølvmedaljevinnere for Hellas
Verdensmestere i friidrett innendørs for Hellas
Europamestere i friidrett for Hellas
EM-bronsemedaljevinnere i friidrett for Hellas
Deltakere under EM i friidrett innendørs 1998
Deltakere for Hellas under EM i friidrett 1998
Deltakere under VM i friidrett innendørs 1999
Deltakere for Hellas under VM i friidrett 1999
Medaljevinnere under Sommer-OL 2000
Friidrettsutøvere under Sommer-OL 2000
Deltakere for Hellas under Sommer-OL 2000
Deltakere for Hellas under VM i friidrett 2001
Deltakere for Hellas under EM i friidrett 2002
Tumler

Tumler (Tursiops truncatus) er den mest vanlige og best kjente delfinarten. Den tilhører slekten tumlere i gruppen av klassiske delfiner.

Beskrivelse 
Tumler er grå i fargen og har en noe mørkere grå stripe over ryggen. Den er lysere grå langs flankene og nesten hvit i buken.

En voksen hann kan måle 2-4 meter i lengde og veie 150–650 kg. Hunnene blir i gjennomsnitt noe kortere enn hannene, og de veier betydelig mindre.
Tumler varierer i størrelse, alt etter populasjonenes lokalitet.

Molekylær arvelighetsforskning har nylig avdekket at slekten tumlere består av to arter, nå kalt (vanlig) tumler og indisk tumler.
 Tumler (T. truncatus) lever hovedsakelig i tropiske og tempererte farvann. Fargen er blålig grå og arten har en mørk linje fra halefinnen til blåsehullet.
 Indisk tumler (T. aduncus) lever tropiske farvann nær India, Australia og Sør-Kina. Ryggen er mørkegrå og buken er hvit og har grå flekker.

Underarten T. t. gillii kalles gjerne Stillehavstumler og blir av noen klassifisert som en egen art (Tursiops gillii), men en slik klassifisering er svært usikker i øyeblikket.

Tumler anses for å være et av de mest intelligente skapningene på jorden etter mennesker, og kanskje til og med fremfor sjimpanser. De har både høy sosial intelligens og høy IQ.

Annet 
Verdens mest kjente tumler er utvilsomt TV-helten Flipper fra TV-serien med samme navn. Serien ble sendt på 1960-tallet. Flipper het egentlig Suzy og var en hunntumler.

Eksterne lenker 
 

Tannhvaler
Pattedyr i Norge
Pattedyr formelt beskrevet i 1821
Dyr formelt beskrevet av George Montagu
Puls (avis)

Puls er en norsk musikkavis som, med et opphold på fire år, har kommet ut siden 1978. Første redaktør var Tore Olsen. I motsetning til konkurrenten Nye Takter, hadde Puls et større fokus på amerikansk musikk og populærkultur. Uenigheter med utgiverne førte til at Olsen i 1985 tok med seg det meste av redaksjonen og startet Beat. Ny redaktør ble Arild Rønsen, de første årene sammen med Helge Gaarder som redaksjonssekretær. Puls gikk inn som magasin i 1998. Etter en periode som rent nettmagasin, ble Puls igjen lansert som magasin, denne gangen som gratismagasin som ble distribuert gjennom norske platebutikker.

Puls var månedsavis frem til 1993, da utgivelsene ble hyppigere, og skiftet i 1996 navn til Puls Furore, et navn som ble stående til magasinet gikk inn i 1998. I en periode ble Puls også distribuert av Klassekampen.

Eksterne lenker
 Puls nettmagasin

Musikktidsskrifter
Nedlagte norske aviser
Aviser etablert i 1978
Aviser nedlagt i 1998
Fylkesvei 425

Fylkesvei 425 er en kort forbindelsesvei mellom europavei 39 og Sandane lufthamn, Anda i Gloppen kommune. Veien er 355 meter lang.

Frem til 2019 hadde veien betegnelsen fylkesvei 699 (Sogn og Fjordane).

Kommuner og knutepunkter

 Hjelmeset
Endepunkt

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Gloppen
David Lee Roth

David Lee Roth (født 10. oktober 1954 i Bloomington, Indiana) er en amerikansk sanger. 

Han er frontfigur i rockegruppa Van Halen, hvor han var med fra 1972 til 1985 og igjen fra 2006 til i dag. Roth har også hatt en solokarriere, og kjente sanger fra denne perioden er «Just a Gigolo» og «California Girls», begge fra EP-en Crazy from the Heat (1985).

Diskografi 
Van Halen
 1978 – Van Halen
 1979 – Van Halen II 
 1980 – Women and Children First
 1981 – Fair Warning
 1982 – Diver Down 	
 1984 – 1984

Solo
 1985 – Crazy from the Heat (EP)
 1986 – Eat 'Em and Smile 		
 1986 – Sonrisa Salvaje (spansk versjon av Eat 'Em and Smile)	
 1988 – Skyscraper	
 1991 – A Little Ain't Enough 	
 1994 – Your Filthy Little Mouth 	
 1998 – DLR Band 	
 2003 – Diamond Dave

Referanser

Eksterne lenker 
 
 
 
 

Sangere fra USA
Van Halen
Medlemmer av Rock and Roll Hall of Fame (gruppemedlem)
Personer fra Bloomington
Personer fra Essex County i Massachusetts
Personer fra Pasadena
Terje Gabrielsen

Terje Gabrielsen (født 7. september 1929 i Lillehavn, død 19. desember 2014) er en tidligere norsk næringsdrivende og politiker (H). Han har drevet firma innen saltfisk, tørrfisk og klippfisk under eget navn. Gabrielsen var i perioden 1976–1979 ordfører i Lindesnes kommune.

Han er far til Ansgar Gabrielsen og fetter til Gunnar Gulli, som begge har vært ordførere i Lindesnes.

Ordførere i Lindesnes
Høyre-ordførere i Vest-Agder
Personer fra Lindesnes kommune
Fødsler i 1929
Iva Prandzjeva

Iva Prandzjeva (bulgarsk: Ива Пранджева, født 15. februar 1972 i Plovdiv, Bulgaria) er en tidligere bulgarsk friidrettsutøver som hevdet seg både i lengdehopp og tresteg. Under VM i 1995 fikk hun sølvmedalje. Vinneren, Inesa Kravets, satte ny verdensrekord med 15.50 meter i samme konkurranse. Under OL i 2000 i Sydney, testet hun positivt på nandrolon.

Referanser

Eksterne lenker 
 

Bulgarske lengdehoppere
Bulgarske tresteghoppere
Deltakere for Bulgaria under Sommer-OL 1996
Friidrettsutøvere under Sommer-OL 1996
Dopingsaker i friidrett
Larisa Pelesjenko

Larisa Aleksandrovna Pelesjenko (russisk: Лариса Александровна Пелешенко, født Agapova, født 29. februar 1964 i Slantsy, Leningrad oblast) er en tidligere russisk kulestøter mest kjent for å ha vunnet sølvmedalje under OL 2000. Hun har en personlig rekord på 21,46 meter fra 26. august 2000 i Moskva. I 1995 ble Pelesjenko utestengt i fire år for brudd på dopingbestemmelsene.

Referanser

Eksterne lenker 
 

Russiske kulestøtere
Dopingsaker i friidrett
Personer fra Slantsy rajon
Olympiske sølvmedaljevinnere for Russland
Medaljevinnere under Sommer-OL 2000
Deltakere for Russland under Sommer-OL 2000
Friidrettsutøvere under Sommer-OL 2000
Verdensmestere i friidrett innendørs
Europamestere i friidrett innendørs
Deltakere for Russland under VM i friidrett innendørs 2001
Vita Pavlysj

Viktorija Anatolivna Pavlysj (ukrainsk: Вікторія Анатопіївна Павпиш; født 15. januar 1969 i Kharkov) er en tidligere ukrainsk kulestøter.

I VM i 2001 og VM i 2003 tok hun bronsemedaljer i kulestøt.
Pavlysj mistet imidlertid gullmedaljen hun vant i i VM innendørs i 1999 etter å ha testet positivt for stanozolol. I 2004 vant hun det samme mesterskapet, men ble atter en gang tatt for doping. Denne gangen ble hun utestengt på livstid. Hun har en personlig rekord på 21,69 meter fra Budapest 20. august 1998.

Referanser

Eksterne lenker 
 

Ukrainske kulestøtere
Europamestere i friidrett for Ukraina
Deltakere for SUS under Sommer-OL 1992
Friidrettsutøvere under Sommer-OL 1992
Deltakere for Ukraina under Sommer-OL 1996
Friidrettsutøvere under Sommer-OL 1996
Deltakere for Ukraina under VM i friidrett 1997
Dopingsaker i friidrett
Personer fra Kharkiv
Fødsler i 1969
Deltakere for Ukraina under EM i friidrett 1998
Verdensmestere i friidrett innendørs
Europamestere i friidrett innendørs
Deltakere for Ukraina under EM i friidrett 2002
Deltakere for Ukraina under VM i friidrett innendørs 1993
Deltakere for Ukraina under VM i friidrett innendørs 1997
Mary Onyali-Omagbemi

Mary Onyali-Omagbemi (født 3. februar, 1968) er en tidligere nigeriansk friidrettsutøver, som vant bronsemedalje på 4 x 100 meter under OL i 1992 og på 200 meter under OL i 1996. Før OL i 2000, testet hun positivt på efedrin, og ble utestengt i tre måneder.

Referanser

Eksterne lenker 
 

Nigerianske sprintere
Afrikamestere i friidrett
Medaljevinnere under Sommer-OL 1996
Medaljevinnere under Sommer-OL 1992
Personer etter føde- eller oppvekststed i Nigeria
Fødsler i 1968
Deltakere for Nigeria under Afrikamesterskapet i friidrett 1993
Novouralsk

Novouralsk (russisk: Новоура́льск) er en lukket by i Sverdlovsk oblast i Russland.  Innbyggertall: 95 414 (folketelling 2002).

Byen Novouralsk, tidligere kjent som 'Sverdlovsk-44, ligger på østsiden av Uralfjellene, rundt 60 km nordvest for Jekaterinburg. Selv om byen ble grunnlagt under andre verdenskrig, og fikk navnet Novouralsk i 1954, så ble den holdt hemmelig helt til 1994, og den har fortsatt «lukket by»-status. Byens økonomi domineres av atomindustri, samt bil- og bygningsindustri.

Økonomi og industri 
Byen er hjemsted for Ural elektro-kjemiske fabrikk, hvis viktigste virksomhet er anrikning av uran og utvikling av sentrifugeteknologi til dette formålet, samt fremstilling av instrumenter og industrielle systemer for atomindustrien. Fabrikken hadde Sovjetunionen's første gassdiffusjons-anrikningsanlegg, og den ble satt i drift i 1949. I 1950 ble visse tekniske vanskeligheter løst, og fabrikken kunne fremstille flere titalls kilo 90% anriket uran. Den opprinnelige fabrikken, kalt D-1, ble utvidet med fabrikken D-3 i 1951, og D-4 og D-5 i 1953. Tjenestemenn fra Ministeriet for atomindustri (Minatom) uttalte en gang at Sverdlovsk-44 var den eneste fabrikken de noen gang brukte til å fremstille høyanriket uran til våpenbruk. 
 
Fabrikken er ledende i utviklingen av russisk sentrifugeteknologi, og har brukt syvende-generasjons gassentrifuger siden 1996, og har også utviklet åttende-generasjons sentrifuger. Fabrikken produserer nå også lavanriket uran ved hjelp av sentrifugeteknologi. Den er en av fire russiske anrikningsanlegg.

En annen større industribedrift var Urals bilmotorfabrikk, som ble grunnlagt i 1967. Den var et datterselskap av Likhatsjov Moskvas bilmotorfabrikk. Urals bilmotorfabrikk gikk imidlertid konkurs i 2000, og ble senere kjøpt opp av Ural biler og motorer, en russisk-kinesisk joint venture for bilproduksjon.

Referanser

Eksterne lenker
 
 Novouralsks historie
 Offentlig nettsted for Novouralsk

Byer i Sverdlovsk oblast
Lukkede byer
Bosetninger etablert i 1941
1941 i Russland
Dennis Mitchell

Dennis Allen Mitchell (født 20. februar 1966 i Cherry Point, Nord-Carolina) er en amerikansk tidligere friidrettsutøver med en rekke VM- og OL-medaljer.

I 1998 ble han utestengt i to år etter for høye verdier av testosteron.

Referanser

Eksterne lenker 
 

Sprintere fra USA
Dopingsaker i friidrett
Olympiske mestere for USA
Olympiske sølvmedaljevinnere for USA
Olympiske bronsemedaljevinnere for USA
Deltakere for USA under Sommer-OL 1988
Friidrettsutøvere under Sommer-OL 1988
Medaljevinnere under Sommer-OL 1992
Deltakere for USA under Sommer-OL 1992
Friidrettsutøvere under Sommer-OL 1992
Medaljevinnere under Sommer-OL 1996
Deltakere for USA under Sommer-OL 1996
Friidrettsutøvere under Sommer-OL 1996
Deltakere for USA under VM i friidrett 1987
Deltakere for USA under VM i friidrett 1991
Deltakere for USA under VM i friidrett 1993
Deltakere for USA under VM i friidrett innendørs 1985
Sillamäe

Sillamäe er en by  og kommune i Ida-Viru fylke nordøst i Estland, på sørbredden av Finskebukta. Innbyggertall: 16 567 (2006). Byen fikk bystatus i 1957.

Under det sovjetiske regimet i Estland var Sillamäe en lukket by, på grunn av den kjemiske fabrikken i byen, som produserte brenselsstaver og kjernefysiske materialer for sovjetiske kjernekraftverk og atomvåpenanlegg. Til å begynne med ble uran utvunnet i gruver i nærheten, men senere ble det importert fra diverse steder i Østblokken, hovedsakelig Tsjekkoslovakia. Uranmalm fra gruvene i Bihor i Romania ble også behandlet i Sillamäe.

I 2005 ble det åpnet en havn i Sillamäe, og fra 2006 har det vært regelmessige fergeforbindelser mellom Sillamäe og Kotka i Finland.

Demografi 
Etnisk sammensetning (2000):
Russere: 85,8 %
Estlendere: 4,2 %
Ukrainere: 3,0 %
Hviterussere: 2,8 %
Finner: 1,0 %
Andre: 3,2 %

Referanser

Eksterne lenker 
 
 Sillamäe Web 
 Peter Diehl, «Uranium Mining in Europe», 1995 

Byer i Estland
Estlands kommuner
Lukkede byer
Ida-Viru fylke
Mihaela Melinte

Mihaela Melinte (født 27. mars, 1975 i Bacău, Romania), er en rumensk sleggekaster. Hun har verdensrekorden for juniorer, og hadde senior-rekorden på 76.07 meter inntil Tatjana Lysenko slo rekorden i juli 2005. Før OL i 2000 i Sydney  testet hun positivt på nandrolon, og ble utestengt i to år.

Referanser

Eksterne lenker 
 

Rumenske sleggekastere
Dopingsaker i friidrett
Fødsler i 1975
Verdensrekordsettere i friidrett
Deltakere for Romania under EM i friidrett 1998
Fylkesvei 875

Fylkesvei 875 er en kort forbindelsesvei mellom europavei 75 og Vadsø lufthavn.

Frem til 2019 hadde veien betegnelsen fylkesvei 325 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Vadsø
Mezjgorje

Mezjgorje (russisk: Межгорье) er en lukket by i Basjkortostan i Russland. Innbyggertallet var på 17 464 i 2006 (estimat).

Byen ligger i det sørlige Ural nær fjellet Jamantau (russisk: Ямантау), omkring 200 km sørøst for republikkens hovedstad Ufa, ved elva Malyj Inser (i Kamas nedslagsfelt) vest for Beloretsk.

Mezjgorje er administrativt direkte underlagt republikken og er en av Russlands «lukkede byer». Byen består av to bosetninger («bydeler») som ligger 23 kilometer fra hverandre: Tatly (russisk: Татлы) og Solnetsjnyj (russisk: Солнечный), tidligere Kuzjelga (russisk: Кузъелга).

Historie 
Byen ble grunnlagt rundt 1979 og deretter kalt ved kodenavnene Ufa-105 eller Beloretsk-16. Byen fikk bystatus i 1995, under navnet Mezjgorje (direkte oversatt: mellom fjellene).

Referanser

Eksterne lenker 
 

Byer i Basjkortostan
Lukkede byer
Bosetninger etablert i 1979
1979 i Russland
Igarka

Igarka (russisk: Ига́рка) er en lukket by i Krasnojarsk kraj i Russland. Byen ligger 163 km nord for polarsirkelen. Den er også en havneby ved elva Jenisej, og ligger 673 km fra elvemunningen. Innbyggertall: 8 627 (folketelling 2002), 18 820 (folketelling 1989). Byen betjenes av Igarka lufthavn, som ligger på andre siden av elva, noe som gjør tilgjengeligheten vanskelig når elva er delvis tint. Om vinteren kan man kjøre over, om sommeren er det båtforbindelse, men i mellomsesongene kan kryssing være vanskelig. 

Igarka ble grunnlagt i 1929 som en havn for eksport av sagbrukprodukter og tømmer. Byen fikk bystatus i 1931.  Fra 1949 til 1953 ble det gjennom Salekhard–Igarkabanen gjort et mislykket forsøk på å knytte Igarka til det russiske jernbanenettet ved Salekhard. Tusenvis av Gulag-fanger omkom under arbeidet.

Byens hovedattraksjon er et merkelig permafrost-museum som har vunnet pan-europeiske premier.

Igarka er en lukket by, etter at det i 2001 ble innført reiserestriksjoner for utlendinger og for russiske borgere som ikke er bosatt i byen.

Referanser

Byer i Krasnojarsk kraj
Lukkede byer
Bosetninger etablert i 1929
1929 i Russland
Byer ved Jenisej
Christopher Judge

Douglas Christopher Judge (født 13. oktober 1964 i Los Angeles i California) er en amerikansk skuespiller. Han er mest kjent for rollen som Kratos fra God of War (2018) og God of War Ragnarök

Eksterne lenker 
 

Skuespillere fra USA
Skuespillere i Stargate SG-1
Personer fra Los Angeles
Fødsler i 1964